Minu meelest on probleem pigem selles, et Sind häirib turunduse nime kasutamine igasuguse inimesi ühendava kommunikatsiooniaktsiooni puhul. Mina soovitaks, et rahulikult asja vôtta.    Kujutame näiteks  ette, et 17. sajandi ühes eesti külas otsustatakse teha talgud, et vôita ühiselt metsalt veidi maad küla karjamaa jaoks. Selleks, et inimesi kokku saada, saadeti sôna igasse talusse. Mind ei häiri, kui seda aktsiooni nimetada ka sotsiaal vôi poliitturunduseks.  Ajaloost teame ju nii môndagi kuulsat turunduskampaaniat, millest esimesena meenub mulle I ristisôda. Saadi ju tookord hakkama muljetavaldava organisatsiooniga, mis tôi ajutiselt ühe lipu alla väga erinevaid euroopa ülikuid.  Mina pean  turunduse olemuslikuks sisuks igasugust kommunikatsiooni, mille eesmärgiks on kutsuda inimesi teatud kindlal viisil käituma. See on aga igasuguse kogukonna toimimise aluseks. Muidugi vôib öelda, et turundus on halb sôna seda toimingut tähistama, aga mina arvan, et kuub ei riku meest.  Seega ei ole küsimus selles, kas eesmärk pühitseb abinôu, vaid mulle tundub, et Sina tahad öelda, et sôna "turundus" on ennast diskrediteerinud ja seda ei sobi kasutada tôeliselt "heade" asjade puhul. Usun, et môistan taolist  ikonoklastika positsiooni, aga seni kuni ma saan aru, mis tegelikult toimub, on mul suhteliselt ükskôik kuidas seda nimetatakse.